हीरो एक्स्ट्रीम 2014: चलत बाइक प भी कपड़ा बदलल जा सकेला!
नई दिल्ली - मानल जाला कि, हीरो जब भी नाया मोटरसाईकल लॉंच करे ले त ढेर हल्ला ना मचावे, चुप-चाप चीज़ बाज़ार में पहुंचा देवे ले।
अब हीरो अपना एक्स्ट्रीम बाइक के नाया अवतार में पेश कईले बिया, नाम बा एक्स्ट्रीम 2014। ढेर बदलाव त एकरा में नईखे भईल, हाँ रंग-रोगन अवरू रूप-रेखा में महीन बदलाव जरूर देखाई दिही।
एक्स्ट्रीम 2014 इंजिन के लेहाज़ से उहे पुरनकी बाइक ह, एकरो 150सीसी के सिंगल सिलिंडर, एयर कूल्ड इंजिन बाटे, जेकरा से 14.4पीएस के शक्ति अवरू 12.8Nm के टॉर्क मिलेला।
आमतौर प बाइक के प्रचार में स्टंट अवरू रेस देखावल जाला, लेकिन कंपनी एक्स्ट्रीम 2014 के प्रचार खातिर एगो अलग तरह के प्रयोग कईले बिया। एकरा टीवी कमर्शियल (विज्ञापन) में एगो आदमी के चलत एक्स्ट्रीम 2014 प कपड़ा बदलत देखावल गईल बा।
कंपनी के ए तरह के प्रचार के पीछे बाइक के अलग-अलग खूबी के चर्चा कईल अवरू देखावल बाटे। विडियो त संतोष जनक कहल जा सकता लेकिन बाइक से कतना संतोष होई इ त समय बताई।
bho_Deva bho_Deva bho_Deva bho_Deva bho_Deva bho_Deva